32004R1902
L 328/73
JURNALUL OFÍCIAL AL UNIUNII EUROPENE
REGULAMENTUL (CE) NR. 1902/2004 AL COMISIEI
din 29 octombrie 2004
de modificare a unor elemente din caietul de sarcini al denumirii menționate în anexa la Regulamentul (CE) nr. 1107/96 privind înregistrarea indicațiilor geografice și a denumirilor de origine (Les Garrigues)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CEE) nr. 2081/92 al Consiliului din 14 iulie 1992 privind protecția indicațiilor geografice și denumirilor de origine ale produselor agricole și alimentare (1), în special articolul 9,
întrucât:
(1)
În conformitate cu articolul 9 din Regulamentul (CEE) nr. 2081/92, autoritățile spaniole au solicitat unele modificări ale zonei geografice pentru denumirea „Les Garrigues”, înregistrată ca denumire de origine protejată (DOP) prin Regulamentul (CE) nr. 1107/96 al Comisiei din 12 iunie 1996 privind înregistrarea indicațiilor geografice și a denumirilor de origine în conformitate cu procedura prevăzută la articolul 17 din Regulamentul (CEE) nr. 2081/92 al Consiliului (2).
(2)
În urma examinării acestei cereri de modificare, s-a decis că nu este vorba de modificări minore.
(3)
În conformitate cu procedura prevăzută la articolul 9 din Regulamentul (CEE) nr. 2081/92 și având în vedere că nu este vorba de modificări minore, procedura prevăzută la articolul 6 se aplică mutatis mutandis.
(4)
S-a decis că modificările în acest caz sunt în conformitate cu Regulamentul (CEE) nr. 2081/92. În urma publicării modificărilor menționate anterior în Jurnalul Oficial al Uniunii Europene (3), nu s-a trimis Comisiei nici o declarație de opoziție în conformitate cu articolul 7 din regulament.
(5)
În consecință, aceste modificări trebuie înregistrate și publicate în Jurnalul Oficial al Uniunii Europene,
ADOPTĂ PREZENTUL REGULAMENT:
Articolul 1
Modificările prevăzute în anexa I la prezentul regulament se înregistrează și se publică în conformitate cu articolul 6 alineatul (4) din Regulamentul (CEE) nr. 2081/92.
Anexa II la prezentul regulament cuprinde fișa consolidată cu elementele principale din caietul de sarcini.
Articolul 2
Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 29 octombrie 2004.